**Predkladacia správa**

 V zmysle ustanovenia § 34 ods. 5 zákona č. 92/1991 Zb. o podmienkach prevodu majetku štátu na iné osoby v znení neskorších predpisov predkladá predseda Výkonného výboru Fondu národného majetku Slovenskej republiky návrh „Ročnej účtovnej závierky Fondu národného majetku Slovenskej republiky na rok 2009“ na prerokovanie Národnej rade Slovenskej republiky.

 Prezídium Fondu národného majetku Slovenskej republiky schválilo Ročnú účtovnú závierku Fondu národného majetku Slovenskej republiky na rok 2009 na svojom zasadnutí dňa 30.3.2010, uznesením č. 2/CCXXIV/10 bez pripomienok a Dozorná rada FNM SR na svojom riadnom zasadnutí dňa 29.04.2010, uznesením č. 4/IV/2010 bez pripomienok.

 V zmysle ustanovenia § 32 ods. 3 zákona č. 92/1991 Zb. o podmienkach prevodu majetku štátu na iné osoby, v znení neskorších predpisov, predložil prezident Fondu národného majetku Slovenskej republiky materiál na prerokovanie vláde Slovenskej republiky. Vláda Slovenskej republiky tento materiál prerokovala dňa 12.05.2010 a schválila uznesením č. 304/2010 a odporučila ho predložiť na schválenie Národnej rade Slovenskej republiky.

 Materiál nemá priamy finančný, ekonomický, environmentálny vplyv ani vplyv na zamestnanosť.